Tallit-agi n timawit s timmad-is deg-s snat n talliyin, tin ideg ala timawit i yellan, tayeḍ d timawit i ixelḍen akked tira. Anida i yebda ujmaɛ n tsekla timawit s ufus n yibeṛṛaniyen, meḥsub mačči s ufus n yimawlan n tsekla. Seg tallit-agi n timawit ar ass-a aṭas n ubeddel i d-yellan di tmedyazt taqbaylit, abeddel-agi mačči deg udmawen neɣ deg yimedyazen kan, maca d abeddel deg yisental i la iteddun d ubeddel n wakud.